Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: III. A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.
Paragraph Index: 997

2. § 2. b) pontja) alapján a kábítószeres függõségre, illetve kábítószer-fogyasztásra vonatkozó személyes adatok különleges adatoknak minõsülnek, így az adatkezeléshez szükséges valamilyen törvény kifejezett rendelkezése vagy az érintett önkéntes, egyértelmû, tájékozott belegyezésen alapuló írásos felhatalmazása [Avtv. 3. § (2)]. Az adatkezelés célhozkötöttségének elve alapján csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig [Avtv. 5. § (2)]. Az Alkotmánybíróság az alapjogi (esetünkben a személyes adatok védelméhez fûzõdõ jogot érintõ) korlátozás alkotmányos határát úgy határozta meg, miszerint nem tekinthetõ az alapjog lényeges tartalma korlátozásának, ha a másik alapjog, alkotmányos érték vagy cél (valamint az úgynevezett nyomós közérdek) érvényesülése, védelme teszi azt szükségessé és a szükségesnek vélt korlátozás, az így okozott sérelem egyensúlyban van az adott szabályozási cél fontosságával, azzal arányos. Ez az úgynevezett „szükségesség-arányosság” alapjogi teszt.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes